
A V I Z

asupra  proiectului de Lege pentru aprobarea Ordonanţei Guvernului nr.105/2000 privind Semnul onorific În Serviciul Armatei pentru maiştri militari şi subofiţeri.

În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru aprobarea Ordonanţei Guvernului nr.105/2000 privind Semnul onorific În Serviciul Armatei pentru maiştri militari şi subofiţeri, trimis cu adresa nr.116 din 26 februarie 2001, înregistrată sub nr.338/XVIII/11 din 27 februarie 2001.   



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  6 martie 2001.



Membrii comisiei au examinat proiectul de lege, expunerea de motive şi avizul favorabil al Consiliului Legislativ nr.907/28.08.2000.



În urma dezbaterilor, cu majoritate de voturi, s-a hotărât avizarea favorabilă a proiectului de lege, în forma  adoptată de Senat la 15 februarie 2001.

În raport de obiectul şi conţinutul său, proiectul de lege face parte din categoria legilor ordinare. 

                      PREŞEDINTE,                             SECRETAR, 

                     dr. Ionel Olteanu                         Carmen Dumitriu

     consilier

Diaconu Dumitra
